“கல்லூரியின் மூன்றாம் வருடத்தில், பல மாதிரி தயாரிப்புகளை செய்து, வெளிநாடுகளிலுள்ள பல நிறுவனங்களுக்கு அனுப்பி வைத்தோம். எங்களுடைய மாதிரித் தயாரிப்புகளிலெல்லாம் நாங்கள் கைகளை ட்ராக் செய்வதற்கு ‘லீப் மோஷன் சென்சார்’ என்னும் ஒரு தொழில்நுட்பத்தை பயன்படுத்துவோம். அந்தத் தொழில்நுட்பம் என்னவென்றால், புரொஜெக்டர் மூலம் உங்கள் சுவரில் தெரிந்துக் கொண்டிருக்கும் கணினித் திரையில், இண்டர்நெட் எக்ஸ்புளோரர் இருக்குமென்றால், அதில் வேலை செய்ய கையையே உபயோகப்படுத்தலாம். மார்க்கர் போன்ற கருவிகள் எதுவும் தேவைப்படாது. அந்தத் தொழில்நுட்பத்திற்கு முதலில் உங்கள் கையை ட்ராக் செய்ய வேண்டும். ‘லீப் மோஷன் ஆக்செல்லரேட்டர்’ என்றொரு நிகழ்ச்சியை அமைத்து நடத்தியவர்கள், எங்களுக்கு நிதி அளித்தனர். அதன் மூலமாகத் தான் அமெரிக்கா சென்று எங்கள் வடிவமைப்பைத் தொடங்கினோம்.”